SMT เผยกำไรไตรมาส 2/62 ลดลง 27% มาที่ 8.9 ลบ. หลังต้นทุน-ค่าใช้จ่ายเพิ่มขึ้น
SMT เผยกำไรไตรมาส 2/62 ลดลง 27% มาที่ 8.9 ลบ. จากปีก่อนกำไร 12.13 ลบ. หลังต้นทุน-ค่าใช้จ่ายเพิ่มขึ้น ขณะที่งวด 6 เดือน มีกำไรเพิ่มขึ้น 51.59% มาที่ 27.82 ลบ. จากปีก่อนกำไร 18.35 ลบ.
8 ส.ค. 2562

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าวมีกำไรลดลง เนื่องจากต้นทุนขายและบริการในไตรมาส 2 ปี 2562 จำนวน 399.59 ล้านบาท เพิ่มขึ้น 83.19ล้านบาท จากปีก่อนหน้า หรือคิดเป็นการเพิ่มขึ้น 26.29% ซึ่งเป็นการเพิ่มข้ึนตามยอดขายที่เพิ่มขึ้น รวมถึงจากการบันทึกค่าใช้จ่ายพนักงานในส่วนปฎิบัติการเรื่องการสำรองเงินชดเชยตามกฎหมายเพิ่มขึ้นจำนวน 5.91 ล้านบาท
อีกทั้ง ค่าใช้จ่ายในการขายและบริหารประจำไตรมาส 2 ปี 2562 ของบริษัทฯ จำนวน 66.42 ล้านบาท เพิ่มขึ้น 12.91 ล้านบาท หรือเพิ่มขึ้น 24.12% จากช่วงเวลาเดียวกันในปีก่อนหน้า จากการบันทึกค่าใช้จ่ายพนักงานเรื่องการสำรองเงินชดเชยตามกฎหมายเพิ่มขึ้นจำนวน 3.32 ล้านบาท
ขณะที่บริษัทฯ มีรายได้อื่นๆ จำนวน 7.56 ล้านบาท ลดลง 1.62 ล้านบาท หรือลดลง 17.66% จากช่วงเวลาเดียวกันของปีก่อนหน้า
 
 